આ જ રીતે સિરામિક્સના ૩૮ વેપારીઓ પર પાડવામાં આવેલા દરોડામાં પણ રૃા. ૪ કરોડની કરચોરી પકડી પાડવામાં સફળતા મેળવી હતી. સિરામિક્સના વેપારીઓના બિનહિસાબી વેપારમાં રાજ્યની બહારના વેપારોનો સમાવેશ થાય છે. આ વેપારોને પકડી પાડવા રાજ્ય બહાર જતાં રસ્તાઓ પર ફ્લાયિંગ સ્ક્વૉડ ગોઠવીને તેમણે હળવદ, માલવણ ચોકડી, બામણબોર, માળિયા તથા રાધનપુરમાંથી ૧૮ જેટલી ટ્રક રોકીને તેમનું પગેરું મેળવવામાં આવ્યું હતું.